Document ID: 31997R1219

ΚΑΝΟΝΙΣΜΟΣ (ΕΚ) αριθ. 1219/97 ΤΗΣ ΕΠΙΤΡΟΠΗΣ της 27ης Ιουνίου 1997 για την τροποποίηση του κανονισμού (ΕΚ) αριθ. 806/97 για τον καθορισμό των ανωτάτων ποσών των αντισταθμιστικών ενισχύσεων για τις αισθητές ανατιμήσεις που επήλθαν πριν από τις 31 Μαρτίου 1997 για την ιρλανδική λίρα, τη λίρα στερλίνα και την ιταλική λίρα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 724/97 του Συμβουλίου, της 22ας Απριλίου 1997, για τον καθορισμό των μέτρων και των αντισταθμιστικών καταβολών των σχετικών με τις αισθητές ανατιμήσεις που επηρεάζουν τα γεωργικά εισοδήματα (1), και ιδίως το άρθρο 7,
Εκτιμώντας:
ότι ο κανονισμός (ΕΚ) αριθ. 806/97 της Επιτροπής, της 2ας Μαΐου 1997, για τον καθορισμό των ανωτάτων ποσών των αντισταθμιστικών ενισχύσεων για τις αισθητές ανατιμήσεις που επήλθαν πριν από τις 31 Μαρτίου 1997 για την ιρλανδική λίρα, τη λίρα στερλίνα και την ιταλική λίρα (2), έχει ιδίως καθορίσει το ανώτατο ποσό της ενισχύσεως που αφορά την αισθητή ανατίμηση της 29ης Μαρτίου 1997 για την ιρλανδική λίρα 7
ότι το άρθρο 4 παράγραφος 3 πρώτο εδάφιο του κανονισμού (ΕΚ) αριθ. 724/97 προβλέπει ότι το ανώτατο ποσό που αναφέρεται στο άρθρο 2 του ιδίου άρθρου μπορεί να μειωθεί ή να ακυρωθεί συναρτήσει της επιπτώσεως επί του εισοδήματος της εξελίξεως των γεωργικών ισοτιμιών που διαπιστώνονται κατά τη διάρκεια ορισμένης περιόδου παρατηρήσεως 7
ότι επήλθε αύξηση της ισοτιμίας της ιρλανδικής λίρας μεταξύ της τελευταίας αισθητής πτώσεως της 29ης Μαρτίου 1997 και του τέλους του τρίτου μηνός που έπεται της ημερομηνίας αυτής 7 ότι, λόγω του επιτευχθέντος επιπέδου ισοτιμίας, πρέπει να μειωθεί το ποσό της πρώτης δόσης της ενισχύσεως για την Ιρλανδία 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το ποσό «65,16 εκατομμύρια Ecu» που αναγράφεται στο άρθρο 1 δεύτερη υποπερίπτωση του κανονισμού (ΕΚ) αριθ. 806/97 αντικαθίσταται από το ποσό «57,50 εκατομμύρια Ecu».
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουνίου 1997.

Labels: 2
18
6